মেসির মতো ফুটবলারের যুগে তার সঙ্গেই জোর লড়াই চালিয়ে চারবার ব্যালন ডি’ অর জয়, সঙ্গে ক্যারিয়ারে ৪৯৯ গোল রোনালদোকে সবার চেয়ে এগিয়ে দিচ্ছে পরিসংখ্যানে। মেসিকে তো অনেকেই সর্বকালের সেরা হিসেবে মেনে নিতে চান। এই একটি জায়গায় ক্রুইফ, প্লাতিনি, বাস্তেন কিংবা ফিগো, জিদানরা পিছিয়ে পড়েন ক্রিস্টিয়ানো রোনালদোর চেয়ে। তাহলে কি রোনালদোই সর্বকালের সেরা ইউরোপীয় ফুটবলার? ব্যাপারটা অবশ্যই তর্ক-সাপেক্ষ। বিশেষ করে ক্রুইফ, প্লাতিনি, জিদানদের খেলতে দেখা প্রজন্মের এতে একমত না হওয়াই স্বাভাবিক। তবে কেবল ব্যালন ডি’অরকে যদি মানদ- ধরা হয়, রোনালদো এগিয়ে থাকবেন বড় ব্যবধানেই!